|  |  |
| --- | --- |
|  | *площад “20 април” № 13, тел.: (0357) кмет 6-00-41, факс: 6-30-68,* *информация 6-00-60, гл. счетоводител 6-00-89,* *e-mail:obstina@.abv.bg;* |
|  |

***ОДОБРЯВАМ:***

***ИНЖ. ГЕОРГИ ПАВЛОВ***

***ЗА КМЕТ НА ОБЩИНА ПАНАГЮРИЩЕ***

***Съгласно Заповед №651/18.09.2015г.***

**ДОКУМЕНТАЦИЯ**

**за участие в обществена поръчка за възлагане, чрез публична покана с предмет**

**„Извършване на ремонтни дейности на градска минерална баня в гр. Панагюрище”**

**Уважаеми дами и господа,**

 Община Панагюрище, на основание чл. 14, ал. 4, т. 1 от Закона за обществените поръчки, в съответствие с реда и при условията на Глава осма „а” от ЗОП и Вътрешните правила за реда за планиране и организация на провеждането на процедурите и контрола на изпълнението на сключените договори за обществени поръчки в Община Панагюрище, организира провеждане на обществена поръчка за възлагане, чрез публична покана с предмет **„Извършване на ремонтни дейности на градска минерална баня в гр. Панагюрище”.**

 Всички заинтересовани лица, могат да подават оферти за участие в обществената поръчка **в срок до 17:00 часа на 15.10.2015г. на адрес: гр. Панагюрище 4500, пл. „20-ти април” № 13, Община Панагюрище.**

**1. Предмет и обхват на обществената поръчка:**

Настоящата обществена поръчка се провежда във връзка с необходимостта от извършване на ремонтни дейности на градска минерална баня в гр. Панагюрище.

 Видовете ремонтни и монтажни работи, които следва да се изпълнят са описани в количествената сметка, неразделна част от настоящите указания.

При изпълнение на обществената поръчка, следва да се спазва стриктно действащата нормативна уредба, относно изпълнението и качеството на ремонтните дейности, здравословните и безопасни условия на труд.

**2. Срок за изпълнение на обществената поръчка:**

Срокът за изпълнение е по предложение на участника, но не повече от 30 (тридесет) календарни дни от датата на подписване на договора.

**3. Финансова рамка на обществената поръчка:**

**Общият максимално допустим финансов ресурс** за изпълнение на поръчката е в размер **до 5 833,33 (пет хиляди осемстотин тридесет и три лева и тридесет и три стотинки) лева без ДДС** или 7 000 (седем хиляди) лева с ДДС.

**4. Изисквания за участие в обществената поръчка:**

**4.1. Не може да участва,** съответно Възложителят ще отстрани от участие във възлагането на обществената поръчка участник, който е осъден с влязла в сила присъда, освен ако са реабилитирани, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

е) престъпление по чл. 108а от Наказателния кодекс - при възлагане на поръчки по чл.3, ал. 2 от ЗОП.

**4.2.** Всеки участник следва да отговарят на изискванията регламентирани в Закона за обществените поръчки и обявените изисквания от Възложителяв настоящите указания;

**4.3.** Всеки участник следва да заяви в офертата си дали при изпълнението на поръчката предвижда да използва подизпълнител/и.

**4.4.** Лице, което е дало съгласие да участва като подизпълнител в офертата на друг участник, не може да представя самостоятелна оферта.

*Участниците са длъжни в процеса на провеждане на обществената поръчка, да уведомят Възложителя за всички настъпили промени в обстоятелствата по чл. 47, ал. 1, т. 1 от ЗОП, в 7-дневен срок от настъпването им.*

**5. Указания за изготвяне на офертата.**

**5.1.** Офертата се представя на български език.

**5.2**. Не се допуска представяне на варианти на офертата от страна на участниците.

**5.3.** Офертата се подписва от представляващия участника или от надлежно упълномощено/и лице/а, като се прилага заверено копие на пълномощното от представляващия участника (с изключение на изискуемите документи, които обективират лично изявление на конкретно лице/а - представляващ/и участника и не могат да се подписват и представят от пълномощник).

**5.4.** Офертата следва да е валидна **30** **календарни дни** от датата, която е посочена за крайна дата за получаване на офертите.

*\* Срокът на валидност на офертата е времето, през което участникът е обвързан с условията на представените от него предложения.*

*\* Възложителят може да изиска от участниците да удължат срока на валидност на офертите си до момента на сключване на договор за изпълнение предмета на обществената поръчка.*

**5.5.** В случай, че участник предвижда участие на подизпълнител/и, документите по т. 7.4, 7.6 и 7.8 от настоящите указания се представят за всеки от тях, а изискванията към тях се прилагат съобразно вида и дела на тяхното участие при изпълнение на поръчката.

**5.6.** Когато за някои от посочените документи е определено, че може да се представят чрез „заверено копие” от участника, за такъв документ се счита този, при който върху копието от документа е записано: “Вярно с оригинала”, поставен е собственоръчен подпис със син цвят и е поставена заверка със свеж печат.

**6. Условия и ред за подаване на офертата.**

**6.1.** Офертата се представя в запечатан непрозрачен плик лично от участника или от упълномощен от него представител, по куриер или по пощата с препоръчано писмо с обратна разписка на адрес:

ОБЩИНА ПАНАГЮРИЩЕ
**гр.** **Панагюрище 4500, пл. „20-ти април" № 13**

с надпис: „Оферта за участие в обществена поръчка с предмет: **„Извършване на ремонтни дейности на градска минерална баня в гр. Панагюрище”**

***\* Документите по настоящите указания е желателно да бъдат скрепени неподвижно в папка, като са подредени в реда, по който са описании в т. 7.1.***

**6.2.**Върху плика участниците посочват адрес за кореспонденция, телефон и по възможност факс и електронен адрес, както и наименованието на обществената поръчка.

**6.3.** При приемане на офертата върху плика се отбелязват поредният номер, датата и часът на получаването й, като посочените данни се записват във входящ регистър, за което на преносителя се издава документ.

**7. Съдържание на офертата.**

**7.1.** Списък на документите и информацията, съдържащи се в офертата, подписан от участника.

**7.2.** Пълномощно на лицето, подписващо офертата, в случай, че няма представителни функции по закон - *заверено копие.*

**7.3.** Представяне на участника – *Образец № 1;*

**7.4.** Декларация за липса на обстоятелства по чл. 47, ал. 1, т. 1 от ЗОП – *Образец № 2;*

**7.5.** Декларация по чл.56 , ал.1, т.8 от ЗОП – *Образец № 3;*

**7.6.** Декларация за съгласие за участие като подизпълнител – *Образец № 4;*

**7.7*.***Декларация по чл.56 , ал.1, т.12 от ЗОП *– Образец № 5;*

**7.8.** Техническо предложение за изпълнение на поръчката -*Образец №6;*

**7.9.** Ценово предложение за изпълнение на поръчката-*Образец №7.*

**8.** **Критерият за оценка на офертите е „икономически най – изгодна оферта”.**

**8.1.** Показатели, относителната им тежест и методика за определяне на комплексната оценка

8.1.1 Срок за изпълнение СИ – относителна тежест: 60%

Участниците следва да имат предвид заложените срокове за изпълнение, посочени в т.2 от настоящите указания.

*Оценката се определя съгласно формулата:*

*СИ = СИ/СИi х 100,*

*където:*

*СИmin  - най – краткият срок за изпълнение на поръчката*

*СИi– предложеният срок от съответния участник*

8.1.2 Цена за изпълнение Ц – относителна тежест: 40%

Ценовото предложение за изпълнение, следва да не надвишава финансовия ресурс по т.3 от настоящата документация, с който Възложителят разполага за изпълнение на поръчката и да включва всички необходими разходи, свързани с нейното качествено и срочно изпълнение.

*Оценката се определя съгласно формулата:*

*Ц = Цmin/Цi х 100,*

*където:*

*Цmin - минималната предложена крайна цена (без ДДС)*

*Цi – предложена крайна цена (без ДДС) на съответния участник.*

**8.2.** Определяне на комплексната оценка - „КО”:

**КО = СИ х 60% + Ц х 40%**

На първо място се класира офертата с най-висока комплексна оценка.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че не може да се избере оферта по предходните правила, комисията провежда публичен жребий за определяне на изпълнител между класираните на първо място оферти.

**9.** **Дата, час и място на отвяряне на офертите.**

Отварянето на офертите ще се проведе на 16.10.2015 г. от 10:30 ч. в приемна зала, ет.1 на административната сграда на Община Панагюрище. Заседанието е публично и на него могат да присъстват участниците в обществената поръчка или техни упълномощени представители, както и представители на средствата за масово осведомяване и други лица.

**10. Разглеждане и оценка на офертите.**

Възложителят назначава комисия за получаване, разглеждане и оценка на офертите. Комисията:

**10.1.** При необходимост може по всяко време:

1. да изисква липсващи документи;

2. да проверява заявените от участниците данни, включително чрез изискване на информация от други органи и лица;

3. да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в офертата, като тази възможност не може да се използва за промяна на техническото и ценовото предложение на участниците.

**10.2.** Комисията съставя протокол за получаването, разглеждането и оценката на офертите и за класирането на участниците, който се утвърждава от Възложителя. Протоколът от дейността на комисията се изпраща до заинтересованите участници и се публикува в профила на купувача при условията на чл.22б, ал.3 от ЗОП.

**10.3.** Възложителят сключва писмен договор по реда на чл.101е от ЗОП.

**11.** **Приложения и образци:**

1.КCС – Приложение №1;

2. Проект на договор – Приложение №2;

3. Представяне на участника – Образец №1;

4. Декларация по чл.47, ал.1, т.1, б. «а-д» от ЗОП – Образец №2;

5. Декларация по чл.56 , ал.1, т.8 от ЗОП – Образец №3;

6. Декларация за съгласие за участие като подизпълнител – Образец №4;

7. Декларация по чл.56 , ал.1, т.12 от ЗОП – Образец №5;

8. Техническо предложение за изпълнение на поръчката – Образец №6;

9. Ценово предложение за изпълнение на поръчката – Образец №7.

Допълнителна информация по отношение на поръчката:

Петко Рашков – управител Градска минерална баня, тел: 0889 782833

Инж. Златка Рупова – гл. експерт „ИДПП”, тел: 0887 817773